|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ**  **Α/ΘΜΙΑΣ ΚΑΙ Β/ΘΜΙΑΣ ΕΚΠ/ΣΗΣ**  **ΚΕΝΤΡ. ΜΑΚΕΔΟΝΙΑΣ** Δ/ΝΣΗ Β/ΘΜΙΑΣ ΕΚΠ/ΣΗΣ **ΑΝΑΤΟΛΙΚΗΣ ΘΕΣΣΑΛΟΝΙΚΗΣ**  **15ο ΕΠΑΛ ΘΕΣΣΑΛΟΝΙΚΗΣ**  Ταχ. Δ/νση : Κατσιμίδη 11  Ταχ. Κώδικας : 54639  Πληροφορίες : Πανούσης Δημήτριος  Τηλέφωνο : 2310889923  FAX : 2310889924  e-mail : mail@15epal-thess.thess.sch.gr | ΠΡΟΣ **:**  ΚΟΙΝ **:** | Θεσσαλονίκη : 21-03-2023  Αριθμ. Πρωτ. 422/Φ.27  ΔΔΕ Ανατολικής Θεσσαλονίκης |

**Θέμα: Πρόσκληση κατάθεσης οικονομικής προσφοράς για την 3ήμερη εκπαιδευτική επίσκεψη – μετακίνηση μαθητών & εκπαιδευτικών συνοδών στα Τρίκαλα – Καλαμπάκα - Λίμνη Πλαστήρα**

Το 15ο ΕΠΑ.Λ. Θεσσαλονίκης ζητά κατάθεση ενσφράγιστων προσφορών, σύμφωνα με την Αριθμ. 20883 /ΓΔ4/12-02-2020 Υ.Α., ΦΕΚ 456 τ.Β΄/13-02-2020, άρθρο 13, για την πραγματοποίηση 3ήμερης εκπαιδευτικής επίσκεψης-μετακίνησης στα **Τρίκαλα – Καλαμπάκα – Λίμνη Πλαστήρα**, στο πλαίσιο του μαθήματος Νέων Ελληνικών και της μηχανολογικής ειδικότητας.

Η εκπαιδευτική επίσκεψη-μετακίνηση θα πραγματοποιηθεί από 05-04-2023 μέχρι 07-04-2023 με ώρα αναχώρησης 08:00΄ από το χώρο του σχολείου και ώρα επιστροφής 19:00΄, πάλι στον χώρο του σχολείου. Προβλέπεται η συμμετοχή 31 μαθητών ( 30 μαθητών και μίας μαθήτριας) καθώς και 3 εκπαιδευτικών - συνοδών.

Για την διαμονή των συμμετεχόντων προτείνεται Ξενοδοχείο 3\* στο κέντρο των Τρικάλων ή στα πέριξ της πόλης,

* με πρωινό ή ημιδιατροφή, (δύο προσφορές)
* σε δίκλινα-τρίκλινα δωμάτια για τους μαθητές και μονόκλινα για τους εκπαιδευτικούς και τη μαθήτρια, κατά προτίμηση όλα στον ίδιο όροφο

Η μετακίνηση θα πραγματοποιηθεί οδικώς, με λεωφορείο, το οποίο θα είναι διαθέσιμο για τις μετακινήσεις από τα Τρίκαλα στα Μετέωρα, στην λίμνη Πλαστήρα και σε ένα εργοστάσιο της περιοχής.

Αντικείμενο του διαγωνισμού είναι η ανάδειξη της καλύτερης, οικονομικά και ποιοτικά, προσφοράς ταξιδιωτικού γραφείου. Παρακαλούμε να μας αποστείλετε προσφορά έως την Δευτέρα 27 Μαρτίου 2023 και ώρα 12:00 στην ταχυδρομική διεύθυνση: Κατσιμίδη 11, Τ.Κ.54639, γραφείο διευθυντή. Η αξιολόγηση των προσφορών θα πραγματοποιηθεί την ίδια μέρα και ώρα 12:30. Η προσφορά οφείλει να περιλαμβάνει ασφάλεια ταξιδιωτική, αστικής ευθύνης και ατυχήματος, σύμφωνα με τη ισχύουσα νομοθεσία. Το κάθε ταξιδιωτικό γραφείο μαζί με την προσφορά του και στον ίδιο φάκελο με αυτήν, θα καταθέσει απαραιτήτως υπεύθυνη δήλωση, στην οποία θα αναγράφεται ότι διαθέτει το ειδικό σήμα λειτουργίας που βρίσκεται σε ισχύ. Στην προσφορά θα καταγράφονται υποχρεωτικά το συνολικό κόστος, (συμπεριλαμβανομένου ΦΠΑ), καθώς και ο επιμερισμός του συνολικού κόστους ανά μαθητή, προκειμένου να διευκολυνθεί η αξιολόγηση των προσφορών. Η αποδοχή των όρων της παρούσας πρόσκλησης δεσμεύει το Ταξιδιωτικό Γραφείο και οι όροι αυτοί αποτελούν αναπόσπαστο τμήμα του ιδιωτικού συμφωνητικού.

|  |  |
| --- | --- |
|  | Ο Διευθυντής  Πανούσης Δημήτριος  Πληροφορικός ΠΕ 86 |